1982 hod de ÖVP a Foiksbegean iniziiad geng des blande Konfarenzzentrum wos zu da Weana UNO-City dazua baud wean hed soin, wo 1.361.562 Untaschrifdn dageng zaumkema san. Da Kreisky hod owa des Brojekt drozdem baun lossn und so fü fu seina Popularidet faloan. Owa a gsundhaitli iss eam oiwai schlechda gaunga. Ea hods bai de Nian ghobt und hod desweng reglmessi zua Dialise ins Schbidoi miassn.